CELEX: 32014R0311
Language: da
Date: 2014-03-25 00:00:00
Title: Kommissionens gennemførelsesforordning (EU) nr. 311/2014 af 25. marts 2014 om tarifering af varer i den kombinerede nomenklatur

27.3.2014   
            
            
               DA
            
            
               Den Europæiske Unions Tidende
            
            
               L 91/12
            
         
      KOMMISSIONENS GENNEMFØRELSESFORORDNING (EU) Nr. 311/2014
   af 25. marts 2014
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under de KN-koder, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 12, stk. 6, i Rådets forordning (EØF) nr. 2913/92 (2). Denne periode bør fastsættes til tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i tabellen i bilaget, tariferes i den kombinerede nomenklatur under de KN-koder, der er nævnt i kolonne 2 i tabellen.
   Artikel 2
   Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 12, stk. 6, i forordning (EØF) nr. 2913/92 i en periode på tre måneder fra denne forordnings ikrafttræden.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. marts 2014.
      
         
            På Kommissionens vegne For formanden
         
         Algirdas ŠEMETA
         
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  Rådets forordning (EØF) nr. 2913/92 af 12. oktober 1992 om indførelse af en EF-toldkodeks (EFT L 302 af 19.10.1992, s. 1).
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Et apparat med lydgengivelses- og lydredigeringsfunktion i et kabinet, der måler ca. 43 × 15 × 8 cm.
                              Apparatet er udstyret med en CD-læser og en lydudgang. Det har knapper, herunder trykknapper og glideknapper, og en lille LCD-indikator.
                              Apparatet kan anvendes til at redigere lyd: det er udstyret med seamless loop points, stutter starts, BMP-tæller og fader.
                              Apparatet er beregnet til lydgengivelse og -redigering i et ikke-professionelt miljø.
                           
                        
               
                  8519 81 35
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8519, 8519 81 og 8519 81 35.
                  Da apparatet er beregnet til at udføre to alternative funktioner (lydgengivelse og lydredigering), skal det i medfør af bestemmelse 3 til afsnit XVI tariferes efter apparatets hovedfunktion.
                  I betragtning af apparatets objektive kendetegn, dvs. den omstændighed, at der kun er én mulighed for indlæsning af lydfiler (CD-læseren), og den begrænsede redigeringsfunktion, er apparatets hovedfunktion lydgengivelse.
                  Apparatet skal derfor tariferes under KN-kode 8519 81 35 som andre lydoptagere eller lydgengivere med laserbaseret læsesystem.
               
            
                  
                              2.
                           
                           
                              Et apparat med lydgengivelses- og lydredigerings/mixningsfunktion (såkaldt »disc jockey multi player«) i et kabinet, der måler ca. 40 × 32 × 10 cm.
                              Apparatet er udstyret med en CD-afspiller og har forskellige grænseflader (USB, lydudgang, SD-kortlæser). Det har knapper, herunder trykknapper og glideknapper, og en 6,1-tommers LCD-indikator.
                              Apparatet kan anvendes til at redigere og mixe lyd. Til disse formål er det bl.a. udstyret med:
                              
                                          —
                                       
                                       
                                          BMP-tæller
                                       
                                    
                                          —
                                       
                                       
                                          fader start/back-cue
                                       
                                    
                                          —
                                       
                                       
                                          track hot-cue
                                       
                                    
                                          —
                                       
                                       
                                          loop
                                       
                                    
                                          —
                                       
                                       
                                          4 beat loop
                                       
                                    
                                          —
                                       
                                       
                                          cue point-indstilling.
                                       
                                    Apparatet er beregnet til at blive anvendt af professionelle discjockeys til gengivelse, redigering og mixning af lyd.
                              De lydfiler, der gengives, redigeres og mixes, kan hidrøre fra forskellige kilder (CD-afspiller, automatisk databehandlingsmaskine (ADP), USB-hukommelse eller SD-kort).
                              Maskinen kan fungere selvstændigt eller i forbindelse med en ADP-maskine.
                           
                        
               
                  8543 70 90
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 3 til afsnit XVI og teksten til KN-kode 8543, 8543 70 og 8543 70 90.
                  Da apparatet er indrettet til at udføre to alternative funktioner (lydgengivelse og lydredigering/lydmixning), skal det i medfør af bestemmelse 3 til afsnit XVI tariferes efter apparatets hovedfunktion.
                  I betragtning af apparatets objektive kendetegn, dvs. antallet af tekniske funktioner til lydredigering og -mixning, muligheden for at mixe lydfiler fra forskellige kilder samt apparatets udformning og konstruktion, er apparatets hovedfunktion lydredigering/mixning. Tarifering under pos. 8519 er derfor udelukket.
                  Apparatet skal derfor tariferes under KN-kode 8543 70 90 som andre maskiner og apparater med selvstændig funktion, ikke andetsteds tariferet i kapitel 85.